হাইনান এয়ারলাইন্স
হাইনান এয়ারলাইন্স কোম্পানি লিমিটেড (এইচ এন এ)(এসএসই: ৬০০২২১)চীনের হাইনান প্রদেশের হাইকোতে অবস্থিত একটি এয়ারলাইন । এটি চীনের সর্ববৃহৎ বেসরকারী বিমান সংস্থা এবং পরিচালিত বিমানের সংখ্যা হিসাবে চীনের চতুর্থ বৃহত্তম বিমানসংস্থা । এর প্রধান কেন্দ্র হাইকো মেইলান আন্তর্জাতিক বিমানবন্দরে অবস্থিত । স্কাইট্রেক্স কর্তৃক পাঁচ তারকা রেটিং প্রদানকৃত এশিয়ার আটটি এয়ারলাইন্সের মধ্যে হাইনান এয়ারলাইন্স একটি । অন্য সাতটি এয়ারলাইন্স হচ্ছে নিপ্পন এয়ারওয়েজ, এশিয়ানা এয়ারলাইনস, ক্যাথি প্যাসিফিক, ইভা এয়ার, গারুডা ইন্দোনেশিয়া, কাতার এয়ারওয়েজ এবং সিঙ্গাপুর এয়ারলাইন্স ।